Kým sa stanem škôlkarom ako rozvíjať schopnosti detí do 3 rokov - Pupala, Branislav, 1965-; Danišková, Zuzana; Filagová, Markéta; Masaryková, Dana; Obertová, Zuzana; Petrová, Zuzana; Vaško, Lukáš (Bratislava Raabe, 2020)
Viete, ako rozvíjať schopnosti detí do 3 rokov? Prehľad toho, čo by dieťa v jednotlivých etapách života do troch rokov mohlo v konkrétnych oblastiach približne vedieť, spolu s naznačením podnetov a aktivít, ktoré ho ku konkrétnym schopnostiam vedú. Brožúra vypĺňa prázdne miesto v pedagogike raného detstva. Prináša oporné body ukazujúce, ktorými smermi a akými podnetmi môžeme podporovať učenie sa a vývin detí, a ako sa môžeme presvedčiť, že toto učenie dieťa naozaj podnecuje a posúva vpred. Príručka prináša jednoduchý prehľad toho, čo by dieťa v jednotlivých etapách života do troch rokov mohlo v konkrétnych oblastiach približne vedieť, spolu s naznačením podnetov a aktivít, ktoré ho ku konkrétnym schopnostiam vedú a ktoré sa odohrávajú v interakcii s dospelými v prostredí, ktoré je pre dieťa priaznivé. Obsah brožúry - opisované osvojované schopnosti - je rozdelený do jednotlivých oblastí výchovnej starostlivosti: Podnecovanie učenia Jazyk a komunikácia Skúmanie a matematika Expresívne schopnosti a umenie Telesný vývin a zdravie Osobnostný, emocionálny a sociálny rozvoj Základnou pointou, ako sú jednotlivé oblasti výchovnej starostlivosti v tejto príručke spracované, je to, že v nich každý nájde ľahkú orientáciu, čo možno od detí očakávať (vymedzené v kategórii "dieťa napríklad môže") a akými aktivitami dokážeme osvojenie alebo rozvoj daných schopností napomôcť (vymedzené v kategórii "dospelý jednotlivé prejavy dokáže podporiť takto"). Niektoré oblasti, ktoré sú komplexnejšie, sú pre lepšiu orientáciu organizované cez akési podoblasti, aby sme ich videli detailnejšie a systematickejšie. Na druhej strane sú vo viacerých oblastiach očakávané spôsobilosti detí veľmi podobné či prekrývajú sa, čo vyplýva z toho, že prakticky sa rozvoj deti naozaj deje celostne a nie v separovaných oblastiach. Je však dobré vedieť, že rovnaká spôsobilosť dieťa je prejavom jeho pokroku napríklad v oblasti Podnecovanie učenia aj v oblasti Skúmanie a matematika.
,,Akvizíciu podporil z verejných zdrojov Fond na podporu umenia". R.2020
Keywords: materské školy; Kindergartens; schopnosti; Abilities; vývoj dieťaťa; Child development; starostlivosť o dieťa; Child care; metodické príručky; Methodological manuals